Oleh : H. Chairuddin Halim
Palangkaraya, KBBNews.com - Urang kita banua ni harat batangguhan, sidin harat manangguh kopi nang di nginum, kopi ulahan mana haja tahu, jangan nang maulah, kayu nang di pakai manjarang banyu kopi gin tahu.
Umay lah julak.. ujar buhannya, nah kita coba manangguh kayu apa ini, di nginum sidin nai kopi tadih, ujar sidin kayunya ini, kayu pohon gatah, bujur lah ujar sidin , bujur ujar buhannya.
Isuk hari coba lagi kayu rambutan gasan manjarang banyunya, surungai lawan sidin, ujar sidin ini kayu rambutan, kaya apa ujar sidin, bujur ujar buhan, kalah pulang kita.
Isuk pakai kayu galam, tangguh sidin, bujur pulang, ujar buhannya. Isuk nang ngalih kita surung nang ngalih di tangguh, lalu isuk di surung lawan sidin, pas manginum bingung sidin mata kijip-kijip kada kawa manangguh hidin.
Kayu nangapa ini ujar sidin, tapaluh sidin, aduh ujar sidin kada kawa aku manangguhnya. Lalu ujar buhannya gum kah, manyarahkah, iih ujar julak tadi.
Ujar buhannya kopi tadi julak ai, karak burit rinjing di karik buhannya di ulah kopi. Waduh pantas ujar julak kada kawa manangguhnya…. hihihi ……
min_Latn bjn_Latn bjn_Latn bjn_Latn bjn_Latn bjn_Latn bjn_Latn